Primer statuta društva

Na podlagi 8. in 9. člena Zakona o društvih (Uradni list RS, št. 61/2006) je občni zbor …............... (naziv društva) dne _________sprejel svoj statut.   

Splošne določbe

1. člen 

Društvo je prostovoljno združenje tistih, ki delujejo na vseh področjih kulturnega ustvarjanja in poustvarjanja v Ljubljani in Sloveniji. 

2. člen 

Ime društva:                                                                                                               . 

3. člen 

Sedež društva: _________ (ime ulice), _________ (kraj). 

4. člen 

Društvo je pravna oseba zasebnega prava, in ima v pravnem prometu vsa pooblastila ter posluje v svojem imenu in za svoj račun. 

Društvo ima svoj znak in pečat. Pečat je  _________ oblike, v njem  je izpisano ime društva. 

5. člen 

Društvo se lahko včlani v sorodno tujo ali mednarodno društvo, ki ima podobne cilje. 

Namen in naloge društva

6. člen 

Namen društva je uresničevanje skupnih interesov posameznikov, ki delujejo na vseh področjih kulturnega ustvarjanja in poustvarjanja v Ljubljani in Sloveniji, delovanje za enakopravnejši dostop le-teh do javnih finančnih sredstev, delovanje za izboljševanje prostorskih in drugih pogojev njihovega dela na sistemskem nivoju in delovanje za izboljševanje njihovega socialnega in sistemskega položaja. 

Društvo uresničuje svoje cilje na naslednje načine: 

· organiziranje sestankov in koordiniranje s področja dejavnosti društva, 

· organiziranje predavanj in okroglih miz s področja dejavnosti društva, 

· sodelovanje pri nastajanju in oblikovanju predpisov in javnih razpisov na kulturnem področju v Ljubljani in Sloveniji, 

· povezovanje s sorodnimi društvi in ustanovami po svetu, 

· priprav publikacij in člankov s področij, ki so povezana z delovanjem dušiva. 
     (Vnesite dodatne dejavnosti po potrebi)

Članstvo

7. člen 

Član društva postane vsak, ki:

· ima najmanj 18 let 

· sprejme določila tega statuta s podpisom pristopne izjave, 

· plača članarino

Pravna oseba podpiše pristopno izjavo k članstvu v društvu preko svojega pooblaščenca.

Sprejem novih članov potrdi upravni odbor. 

Pravice članov

8. člen 

Pravice članov društva so: 

· da volijo in so voljeni v organe društva, 

· da sodelujejo pri delu društva in delu organov društva, 

· da dajejo predloge organom društva za delo. 

Dolžnosti članov

9. člen 

Dolžnosti članov društva so: 

· da volijo organe društva, 

· da sodelujejo pri delu društva, 

· da spoštujejo pravila društva in sklepe organov društva, 

· da redno plačujejo članarino, 

· da skrbijo za premoženje društva, s katerim društvo razpolaga. 

10. člen 

Pravice in dolžnosti ter funkcije članov so častne. 

Za svoje delo v društvu praviloma člani ne prejemajo plačila, razen, če je s sklepom upravnega odbora in s posebno pogodbo določeno plačilo za izvršitev določene strokovne ali organizacijske naloge. 

Prenehanje članstva

11. člen 

Članstvo v društvu preneha: 

· z izstopom, 

· z izključitvijo 

· s smrtjo, 

· s prenehanjem društva. 

12. člen 

Član izstopi iz društva s pismeno izjavo o odstopu, ki jo poda upravnemu odboru društva. V primeru izstopa član nima pravice povračila članarine za tekoče leto. 

13. člen 

Član se izključi iz društva na podlagi odločitve upravnega odbora. 

Viri dohodkov

14. člen 

Viri prihodkov društva so:

PRIMERI: 

· članarina,

· darila, volila,

· dohodek iz dejavnosti društva in naslova materialnih pravic,

· prispevki posameznih fizičnih in pravnih oseb, sponzorjev, donatorjev

· javna sredstva,

· iz pridobitne dejavnosti kot dopolnilne dejavnosti nepridobitni dejavnosti društva (samo v obsegu, potrebnem za uresničevanje namena in ciljev društva),

· iz drugih virov na način in pod pogoji, določenimi z zakonom in statutom

Vsaka delitev premoženja društva med člane društva je nična. 

15. člen 

Društvo razpolaga s finančnimi sredstvi v skladu s programom in letnimi finančnimi plani, ki ji sprejme občni zbor. Na rednem občnem zboru člani vsako leto sprejemajo in obravnavajo zaključni račun. 

16. člen 

Finančne in materialne listine podpisujeta predsednik in tajnik društva. V primeru predsednikove odsotnosti je podpisnik podpredsednik 

17. člen 

Finančno in materialno poslovanje mora biti v skladu z veljavnimi predpisi s tega področja. 

18. člen 

Blagajnik vodi finančno in materialno poslovanje v skladu s pravilnikom o finančno materialnem poslovanju, v katerem društvo tudi določi način vodenja in izkazovanja podatkov o finančno materialnem poslovanju društva, ki mora biti v skladu z računovodskimi standardi za društva. 

19. člen 

Društvo ima svoj tekoči račun pri katerikoli od poslovnih bank v Sloveniji. Delo blagajnika je javno. 

Vsak član društva ima pravico vpogleda v finančno in materialno dokumentacijo in poslovanje društva. 

20. člen 

Za pomoč pri urejanju finančno materialnih zadev lahko društvo zaposli finančnega strokovnjaka v skladu z veljavno zakonodajo s področja delovnega prava. 

Društvo lahko zaposli tudi strokovnjake z drugih področij, poslovnega sekretarja in administrativnega sodelavca v skladu z veljavno zakonodajo s področja delovnega prava. 

Obseg njihovih nalog in zadolžitev se določi v pogodbi. 

21. člen 

Društvo ima premično in nepremično premoženje, ki je last društva vpisana v inventarno knjigo. 

22. člen 

Premično premoženje se lahko kupi ali odtuji le na podlagi sklepa upravnega odbora. Nepremično premoženje se lahko kupi ali odtuji le na podlagi sklepa občnega zbora. 

23. člen 

Društvo ima lahko tudi sponzorje. Sponzorji so lahko fizične ali pravne osebe, ki društvu materialno, moralno ali kako drugače pomagajo. Sponzorji lahko sodelujejo in razpravljajo na sejah občnega zbora, nimajo pa pravice odločanja. 

24. člen 
Organa društva sta: 

Občni zbor in upravni odbor. Občni zbor opravlja tudi funkcijo nadzornega odbora. 

25. člen 

Mandatna doba organov društva je 3 leta. Po preteku mandata so člani organov lahko večkrat zaporedoma izvoljeni v isti organ. 

Občni zbor

26. člen 

Občni zbor je najvišji organ društva in voli druge organe. Sestavljajo ga vsi člani društva. 

27. člen 

Občni zbor je lahko reden ali izreden. Redni občni zbor sklicuje upravni odbor enkrat letno. Izredni občni zbor se sklicuje po potrebi. Skliče ga lahko upravni odbor na lastno pobudo ali na zahtevo tretjine članov društva. Izredni občni zbor lahko sklepa le o zadevah, zaradi katerih je bil sklican. Upravni odbor je dolžan sklicati izredni občni zbor najkasneje 15 dni po prejemu takšne zahteve. Če upravni odbor tega ne stori, lahko skliče izredni občni zbor polovica članov društva. Sklic občnega zbora mora biti objavljen z dnevnim redom najmanj 7 dni pred dnevom, za katerega je sklican. 

28. člen 

Občni zbor sprejema svoje sklepe z večino glasov navzočih članov. Če se sklepa o spremembi pravil ali prenehanju društva, je potrebno, da za to glasujeta najmanj dve tretjini vseh članov. Način glasovanja določi občni zbor. Ko se glasuje o razrešnici organov društva, člani organov društva o tem ne morejo glasovati. 

29. člen 

Občni zbor je sklepčen, če je prisotnih več kot polovica članov. Če občni zbor ni sklepčen, se začetek občnega zbora odloži za 30 minut. Po 30 minutnem čakanju je občni zbor sklepčen, če je prisotnih najmanj 5 članov društva. 

30. člen 

Občni zbor: 

· sklepa o dnevnem redu in voli organe občnega zbora, 

· razpravlja in sklepa o poročilih upravnega odbora, 

· sprejema letni delovni program in srednjeročni načrt društva, 

· opravlja nadzor nad finančnim in materialnim poslovanjem društva, 

· potrjuje zaključni račun in sklepa o finančnem načrtu za prihodnje leto, 

· sprejema pravila društva ter njegove spremembe in dopolnitve, 

· voli in razrešuje predsednika in člane upravnega odbora, 

· odloča o pritožbah zoper sklepe upravnega odbora, 

· odloča o prenehanju ali združitvi društva, 

· določa višino članarine, 

· sklepa o prenehanju društva. 

O delu občnega zbora se piše zapisnik, ki ga podpišejo predsednik delovnega predsedstva, zapisnikar in dva overovitelja. 

31. člen 

Občni zbor opravlja nadzor nad delom upravnega odbora, predvsem nad finančnim in materialnim poslovanjem društva in nad izvrševanjem nalog društva. 

Za namen nadzora nad poslovanjem društva lahko občini zbor nalaga upravnemu odboru ukrepe, ki so namenjeni za izboljšanje poslovanja društva in boljše izvajanje nalog društva. 

Upravni odbor

32. člen 

Upravni odbor je izvršilni organ občnega zbora, kateremu je odgovoren za svoje delo. 

33. člen 

Upravni odbor ima do 9 članov. Sestavljajo ga predsednik in do 8 članov. Med mandatno dobo lahko upravni odbor zamenja največ eno tretjino članov odbora. 

34. člen 

Upravni odbor upravlja društvo med dvema občnima zboroma po smernicah sprejetih na občnemu zboru. Sestaja se praviloma enkrat mesečno, po potrebi pa tudi večkrat. 

35. člen 

Upravni odbor voli občni zbor za dobo treh let. Predsednik in vsi ostali člani upravnega odbora so lahko izvoljeni večkrat zaporedoma. 

36. člen 

V okviru svojega delovanja upravni odbor zlasti: 

· sklicuje občni zbor in pripravlja predloge, ki se obravnavajo na občnem zboru, 

· izvaja sklepe občnega zbora, 

· pripravlja predloge sprememb in dopolnitev pravil, 

· pripravlja predlog letnega delovnega in finančnega načrta, 

· skrbi za izvajanje vseh načrtov, 

· skrbi za kvaliteto in številčno rast članov društva, 

· razpravlja in sklepa o finančnih zadevah, ki niso zajete v finančnem načrtu, 

· vodi kadrovsko evidenco društva, 

· odloča o sprejemu novih članov, 

· pripravi poročilo o svojem delu. 

37. člen 

Upravni odbor veljavno sprejema sklepe, če je na seji prisotnih več kot polovica članov in je zanje glasovala večina navzočih članov. 

Zastopanje društva

38. člen 

Predsednik, v primeru njegove odsotnosti pa podpredsednik društva, zastopa društvo pred državnimi organi, organizacijami ter tretjimi osebami po navodilih upravnega odbora. 

Disciplinska odgovornost

39. člen 

Za disciplinski prekršek članov društva se šteje hujše nespoštovanje pravil in sklepov organov društva ter vsako drugo ravnanje, ki utegne huje prizadeti interes in ugled društva. 

40. člen 

Predloge za disciplinsko obravnavo dajejo člani in organi društva. Postopek na prvi stopnji vodi upravni odbor po pravilniku o disciplinskem postopku. Upravni odbor lahko članom društva izreče naslednje ukrepe: 

· opomin 

· javni opomin 

· izključitev 

41. člen 

Pred izrekom kazni ima član, ki je v disciplinskem postopku, pravico od zagovora. O pritožbi zoper izrečeni ukrep upravnega odbora kot drugostopenjski organ odloča občni zbor društva. 

Javnost dela

42. člen 

Organi društva zagotavljajo javnost svojega dela z dajanjem rednih, pravočasnih, popolnih in resničnih informacij s svojega delovnega področja. Obveščanje članov društva poteka zlasti z objavljanjem vabil, zapisnikov in sklepov organov društva na oglasni deski. 

43. člen 

Organi društva lahko zagotavljajo javnost svojega dela tudi preko sredstev javnega obveščanja, tako, da: 

· zagotavljajo javnost svojih sestankov ter s tem omogočajo navzočnost predstavnikov sredstev javnega obveščanja, 

· predstavnikom sredstev javnega obveščanja pošiljajo vsa pripravljena gradiva in posredujejo druge informacije o svojemu delu. 

· ob važnejših dogodkih sklicujejo tiskovne konference. 

44. člen 

Za zagotavljanje javnost dela je odgovoren predsednik upravnega odbora. 

Način prenehanja delovanja društva

45. člen 

Društvo je ustanovljeno za nedoločen čas.

Občni zbor članov lahko začne postopek za prenehanje oziroma statusno spremembo društva v skladu z določili zakona o društvih.

Društvo preneha v naslednjih primerih:

· po volji članov na podlagi sklepa občnega zbora občanov,

· s spojitvijo z drugimi društvi,

· s pripojitvijo k drugemu društvu,

· s stečajem,

· na podlagi sodne odločbe o prepovedi delovanja,

po samem zakonu. 

Društvo preneha z delom: 

· s sklepom občnega zbora, če zanj glasuje najmanj dve tretjini vseh članov, 

· če se zmanjša število članov pod 3 člane, 

· z odločbo pristojnega upravnega organa po samem zakonu. 

46. člen 

V primeru sklepa občnega zbora članov o prenehanju društva je društvo predhodno dolžno poravnati vse obveznosti, v sklepu pa mora določiti društvo, zavod, ustanovo ali drugo nepridobitno pravno osebo s podobnimi cilji, na katero se po poravnavi vseh obveznosti prenese premoženje društva. 

Končne določbe

47. člen

S sprejetjem tega statuta preneha veljati statut  z dne 20.2.2003. 

48. člen

Ta statut začne veljati z dnem sprejema na občnem zboru društva. 

Ljubljana, ____________2009

                                                                          Predsednik društva: 

Vir: Z dovoljenjem povzeto po statutu nevladne organizacije s področja kulture. 

Hvala 

